               ZAPISNIK
sa 22. sjednice Vijeća Mjesnog odbora“ Matko Laginja“ održane 16. ožujka 2023.
22. sjednica održava se u sjedištu Mjesnog odbora „Matko Laginja“,  Laginjina 11, s početkom u 18, 00 sati.
Sjednici su nazočni:
1. Ivana Ivušić -predsjednik
1. Ivan Špoljarić -potpredsjednik
1. Tin Špirić- član 
1. Ivan Balen-član
1.  Petra Rodik-član.
Prelazi se na verifikaciju zapisnika s prethodne sjednice.
Zapisnik s prethodne sjednice je jednoglasno verificiran.

Predsjednica predlaže da se 3. točka skine s dnevnog reda te da se Izvještaj o izvršenju akcija iz Plana komunalnih aktivnost iz 2022., odgodi za slijedeću sjednicu do kada će se dobiti više informacija o akcijama koje su izvršene.
Vijeće jednoglasno donosi;
Dnevni red:
1. Izvješće o radu Vijeća Mjesnog odbora „Matko Laginja“ za 2022.
2. Program rada Vijeća Mjesnog odbora Matko Laginja za 2023.
3. Bisto Verde-terasa u Martićevoj, donošenje zaključka.
4. Pitanja i prijedlozi.



AD 1. Izvješće o radu Vijeća Mjesnog odbora „Matko Laginja“ za 2022.

          Predsjednica iznosi prisutnima Izvješće o radu Mjesnog odbora Matko Laginja za 2022.
Vijeće jednoglasno prihvaća;
IZVJEŠĆE O RADU

Vijeća Mjesnog odbora „Matko Laginja“ za  2022. godinu




U 2022. godini  Vijeće Mjesnog odbora održalo je ukupno 12 sjednica.
Održan je Dan otvorenih vrata u lipnju 2022. i sastanak s predstavnicim stanara u studenom 2022.
Osnovne djelatnosti bile su usmjerene na poboljšanje infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je donoseći zaključke nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim problemima i prijedlozima koje su davala vijeća mjesnih odbora, građani, udruge građana i institucije kao što su škole, dječji vrtići i slično. 
.

PREDSJEDNIK VIJEĆA

Predsjednik je redovito sazivao sjednice Vijeća, predlagao dnevni red i predsjedavao na svim sjednicama.  Usko je surađivao s predsjednikom Vijeća Gradske četvrti Donji grad u sastavljanju dnevnog reda, te prisustvovao sastancima koordinacije za rad Vijeća mjesnih odbora. 


POTPREDSJEDNIK VIJEĆA

Pomagao je predsjedniku Vijeća, te obavljao i  sve poslove koji su mu se povjerili. Sudjelovao  je u pripremi prioriteta za 2022. godinu.


ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku 5 članova od ukupno pet.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području.


ZAKLJUČNE OCJENE

Vijeće je u  radu nastojalo što je moguće više detektirati i riješiti probleme na svom području. 





AD 2. Program rada Vijeća Mjesnog odbora „Matko Laginja“ za 2023.
    Predsjednica iznosi prisutnima da je potrebno donijeti Program rada Mjesnog odbora „Matko Laginja“ za 2023
  Vijeće jednoglasno prihvaća;


PROGRAM RADA VIJEĆA
MJESNOG ODBORA“ MATKO LAGINJA“
ZA 2023. GODINU


Na temelju Poslovnika i Pravila Vijeća Mjesnog odbora „Matko Laginja“, te sukladno Statutu Grada Zagreba, svoj program za 2023. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Matko Laginja“

Vijeće Programom rada obvezno:

1. Donosi financijski plan 
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeće Mjesnog odbora „Matko Laginja“
4. Prati realizaciju Plana komunalnih aktivnosti i Programa održavanja komunalne infrastrukture
5. Raspravlja i donosi zaključke na osnovi zahtjeva građana
6. Raspravlja i donosi mišljenja o prijedlozima akata o kojima gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
7. Odlučuje o raspolaganju imovinom Mjesnog odbora


Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji.


Program rada Vijeće Mjesnog odbora „Matko Laginja“ temelji se i na kontinuitetu svih prethodnih aktivnosti mjesnoga odbora i zahtjevima građana.
 
Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
2. pomoći u održavanju, opremanju i obnovi prostora mjesnog odbora;
3. podržavati realizaciju različitih aktivnosti programa udruga i udruženja građana;
4. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na mjesnom odboru, kao i prometa u mirovanju;
5. nastojati kvalitetnije i temeljitije informirati građane o svim aktivnostima na području mjesnog odbora;
6. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te osigurati prostore i druge uvjete za njihovu realizaciju.


Realizacija navedenog Programa rada ovisiti će o:

· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.




AD 3. Bisto Verde - terasa u Martićevoj, donošenje zaključka

[bookmark: _Hlk130322284]              Predsjednica iznosi prisutnima da je nakon uklanjanja trease sa zelene površine Bistroa Verde u Martićevoj ulici ostala uništena zelena površina, a terasa se sada nalazi samo na parkirnim mjestima. Obzirom na uništenje zelen površine, Vijeće je stajališta da bi vlasnik Bistroa Verde trebao sanirati zelenu površinu koju je uništio terasom o svom trošku i vratiti je u prvobitno stanje ozelenjene površine.
Nakon rasprave i glasanja, Vijeće jednoglasno donosi sljedeći;
              
ZAKLJUČAK

o sanaciji zelene površine u Martićevoj ulici

1. Vijeće Mjesnog odbora „Matko Laginja“ uočilo je da je nakon uklanjanja terase sa zelene površine Bisroa Verde ostala uništena zelena površina.

2. Vijeće Mjesnog odbora „Matko Laginja“ suglasno je da se zelena površina, koja je uništena terasom, treba sanirati o trošku vlasnika Bistroa Verde.

3. Ovaj zaključak dostavlja se Vijeću Gradske četvrti Donji grad  i  Odjelu za komunalno 
    redarstvo na daljnje postupanje.






AD 4.   Pitanja i prijedlozi.

[bookmark: _Hlk85707042]       Predsjednica iznosi prisutnima da je dana 12. ožujka 2023. ustupljen prostor Mjesnog odbora  „Matko Laginja“ skupini građana predstavnika suvlasnika radi sakupljanja potpisa za peticiju za postavljanje podzemnih spremnika na području Mjesnog odbora „ Matko Laginja“. Navodno je sakupljeno oko 70-tak potpisa.
O svemu ćemo dobiti dopis koji će biti upućen na više adresa u Gradu Zagrebu.
       15. ožujka .2023. održana je javna rasprava o UPU Bloku Badel u prostoru  Mjesnog odbora „ Matko Laginja“.
     Građane najviše zabrinjava nedostatak parkinga i budućnosti i nakon izgradnje, djelomična preizgrađenost i nedovoljno zelene površina.
     Zaprimljen je prijedlog za uređenje okoliša na području Mjesnog odbora „Matko Laginja“   od strane gosp. Tome Kukoča predstavnika suvlasnika Vojnovićeve 25.  Gospodin će dobiti odgovor što je dosada poduzeto, što je u realizaciji, a što nije da ćemo planirati ubuduće.
Sjednica je završena u 19,15 sati.
Zapisnik sačinila:	
Ivana Ivušić 	                                                              Predsjednica Vijeća Mjesnog odbora
                                                                                                        „Matko Laginja“  
[bookmark: _GoBack]                                                                                                             Ivana Ivušić, v.r.

			     

KLASA: 024-08/23-003/538
URBROJ: 251-13-11-1/006-23-02
Zagreb, 16. ožujka 2023.








